text: Har travlt med at rydde op efter læk
  06 februar 2013 kl. 16.26
  Efter skandale: Region Syddanmark skærper it-sikkerhed.
  Siden Region Syddanmark i weekenden lagde navne og CPR-numre på 69 kræftpatienter på internettet, har regionens it-afdeling haft travlt med at få fjernet navnene og forhindre nye læk.
  - Når personfølsomme oplysninger havner på internettet, skyldes det som regel en menneskelig. Men vi skal gøre alt for at undgå det, og som første skridt beder vi nu vores it-leverandører om at udvikle nogle sikkerhedssystemer, som skal forhindre fejl. Samtidig indskærper vi, at de retningslinjer, vi har på området, skal følges, siger regionsdirektør i Region Syddanmark, Mikkel Hemmingsen.
  